|  |  |  |  |  |
| --- | --- | --- | --- | --- |
| **Tantárgy** neve: | **Egészségügyi informatika (3)** | | **Kreditértéke:** | **6** |
| A tantárgy **besorolása**: | | kötelező | | |
| **Tantárgy-leírás**: | | | | |
| Az informatika napjaink legdinamikusabban fejlődő tudományága, amelynek alkalmazása a társadalom és a gazdaság mind több területén változtatja meg a kialakult viszonyokat. Az egészségügy sem kerülhet ki hatása alól. Segítségével nem csak a kutatás-fejlesztés területén, hanem az intézményi működés és kommunikáció szintjein is mélyreható változások érhetők el. A hatékony vezető működésképtelen a felhalmozott adatok rendszerezése és feldolgozása nélkül. Ugyanakkor az erre irányuló tevékenység öngerjesztő folyamattá válik, aminek korlátok közé szorítása legalább olyan fontos, mint fenntartása.  A kurzus az informatikai erőforrások felhasználásának helyét, módját és szervezetbe illesztését demonstrálja. Az informatikai háttér kialakítása és használata különösebb számítástechnikai ismeret nélkül is része lehet az információ-menedzselés folyamatának.  Informatikai stratégiai tervezés. Az információ rendszerek megtérülése. Rutin és vezetői információ rendszerek: kórházi információ rendszerek, menedzsment információ rendszerek, vezetői információ rendszerek. Döntéstámogató rendszerek, a vezetői munkát támogató számítógépes programok. Technikai kérdések, tervezési lehetőségek. Informatikai rendszerek tervezésével és működtetésével kapcsolatos főbb problémák, és kezelési lehetőségeik. Projekt menedzsment. | | | | |
| **Tartalom:** | | | | |
| 1. Általános informatikai ismeretek 2. Döntés előkészítés informatikai eszközökkel 3. Elektronikus Egészségügyi Szolgáltatási Tér bemutatása 4. IT beruházás az intézményben 5. Várható fejlődési irányok az egészségügyi informatikában 6. Európai kitekintés | | | | |